ከአንድ ቢሊዮን በላይ እንክብሎችና ሽሮፖችን ማምረት የሚያስችል የመድኃኒት ፋብሪካ በሁለት ዓመት ጊዜ ውስጥ ሊገነባ ነው፡፡
በዓመት ከአንድ ቢሊዮን በላይ እንክብሎችና ፈሳሽ መድኃኒቶችን (ሽሮፕ) ማምረት የሚያስችል የመድኃኒት ፋብሪካ ግንባታ የመሠረት ድንጋይ ዛሬ በቂሊንጦ ኢንዱስትሪ ፓርክ ተቀምጠዋል፡፡በ10 ሚሊዮን የአሜሪካን ዶላር መነሻ ካፒታል በአገር ውስጥ እና በውጭ ባለሀብቶች በጋራ የሚገነባው ‹አፍሪ-ኪዩር› የተሰኘው መድኃኒት ፋብሪካ ግንባታ ከ18 እስከ 24 ወራት ባለው ጊዜ የሚጠናቀቅ መሆኑ ተገልጿል፡፡ኢትዮጵያን የአፍሪካ የፋርማሲዩቲካል ማዕከል ለማድረግ የኢትዮጵያ ኢንቨስትመንት ኮሚሽን የ10 ዓመታት ስትራቴጂ ቀርጾ መንቀሳቀስ መጀመሩም ታውቋል፡፡ዛሬ የመሠረት ድንጋይ የተቀመጠለት የመድኃኒት ፋብሪካ የትግበራው አንድ አካል እንደሆነም ነው የተመላከተው፡፡ፋብሪካው በሙሉ አቅሙ ማምረት ሲጀምር አንድ ቢሊዮን እንክብሎችንና ሽሮፖችን በዓመት በአንድ ፈረቃ ያመርታል፤ የውጭ ምንዛሪን በማስቀረትም የራሱ ድርሻ እንደሚኖረው ይኖረዋል፡፡ኢብኮ እንደዘገበው ፋብሪካው በሙሉ አቅሙ ወደ ሥራ ሲገባም ለ109 ሰዎች የሥራ ዕድል ይፈጥራል፡፡